Euroopa Liidu Teataja L 024 , 29/01/2004 Lk 0058 - 0064



Euroopa Parlamendi ja nõukogu direktiiv 2003/114/EÜ, 22. detsember 2003, millega muudetakse direktiivi 95/2/EÜ toiduainetes kasutatavate lisaainete (välja arvatud värv- ja magusainete) kohta EUROOPA PARLAMENT JA EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 95, võttes arvesse komisjoni ettepanekut, võttes arvesse Euroopa majandus- ja sotsiaalkomitee arvamust, [1] toimides asutamislepingu artiklis 251 sätestatud korras [2] ning arvestades järgmist: (1) Lisaaineid võidakse lubada kasutada toiduainetes üksnes siis, kui need on kooskõlas nõukogu 21. detsembri 1988. aasta direktiivi 89/107/EMÜ toiduainetes lubatud lisaaineid käsitlevate liikmesriikide õigusaktide ühtlustamise kohta [3] II lisaga. (2) Euroopa Parlamendi ja nõukogu 20. veebruari 1995. aasta direktiivis 95/2/EÜ toiduainetes kasutatavate lisaainete (välja arvatud värv- ja magusainete) kohta [4] on sätestatud toidus kasutatavate lisaainete loetelu, mida võib ühenduses kasutada, ja nende kasutamise tingimused. (3) Pärast direktiivi 95/2/EÜ vastuvõtmist on toidus kasutatavate lisaainete valdkonnas toimunud tehniline areng. Kõnealuste arengutendentside arvessevõtmiseks tuleks kohandada kõnesolevat direktiivi. (4) Nõukogu 22. juuni 1988. aasta direktiiviga 88/388/EMÜ toiduainetes kasutatavaid lõhna- ja maitseaineid ning nende tootmiseks vajalikke lähtematerjale käsitlevate liikmesriikide seaduste ühtlustamise kohta [5] on ette nähtud, et võetakse vastu lõhna- ja maitseainete ladustamiseks ja kasutamiseks vajalike lisaainete loetelu ning kõnealuste lisaainete kasutamise eritingimused, mis võivad olla vajalikud rahva tervise kaitsmiseks ja heade kaubandustavade tagamiseks. (5) Direktiivi 95/2/EÜ on soovitatav lisada kõnealuseid lõhna- ja maitseainete ladustamiseks ja kasutamiseks vajalikke lisaaineid käsitlevad meetmed, et soodustada ühenduse õigusaktide läbipaistvust ja järjepidevust ning lihtsustada toidutootjate, eelkõige väikeste ja keskmise suurusega ettevõtete jaoks toidus kasutatavaid lisaaineid käsitlevate ühenduse õigusaktide järgimist. Peale selle kuuluvad lõhna- ja maitseained vastavalt Euroopa Parlamendi ja nõukogu 28. jaanuari 2002. aasta määrusele (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused, [6] toiduaine määratluse alla. (6) Lubades kasutada lõhna- ja maitseainete ohutuse ja kvaliteedi tagamiseks ning nende ladustamiseks ja kasutamiseks vajalikke lisaaineid, peaks kõnealustes lõhna- ja maitseainetes sisalduma lisaaineid ettenähtud eesmärgi saavutamiseks vajalikul miinimummääral. Lisaks tuleks tagada, et tarbijad saavad lisaainete kohta piisavalt õiget teavet, mis neid ei eksita. (7) Toiduainetes on lõhna- või maitseaine kasutamisega kaasnevaid lisaaineid üldiselt vähe ja neil ei ole seal tehnoloogilist funktsiooni. Kui teatavatel asjaoludel on lisaainel tehnoloogiline funktsioon liittoiduaines, tuleks seda käsitleda liittoiduaine lisaainena, mitte lõhna- ja maitseaine lisaainena, ning selle suhtes tuleks kohaldada asjakohaseid konkreetses toiduaines sisalduva lisaainega seotud eeskirju, k.a Euroopa Parlamendi ja nõukogu 20. märtsi 2000. aasta direktiivis 2000/13/EÜ toiduainete märgistamist, esitlemist ja reklaami käsitlevate liikmesriikide õigusaktide ühtlustamise kohta [7] sätestatud märgistamiseeskirju. (8) Vastavalt direktiivile 88/388/EMÜ tuleks teavitada toidutootjaid kõikide lõhna- ja maitseainetes sisalduvate lisaainete sisaldusest, et võimaldada neil järgida ühenduse õigusakte. Kõnealuses direktiivis nõutakse ka seda, et märgistus sisaldaks kõikide toiduainetes koguseliselt piiratavate komponentide koguseid. Koguselist piirangut väljendatakse numbriliselt või quantum satis põhimõttel. (9) Selleks et tagada turu ühtsus ja kõrgetasemeline tarbijakaitse, on kooskõlas proportsionaalsuse põhimõttega vajalik ja asjakohane sätestada lõhna- ja maitseainetes lisaainete kasutamise eeskirjad. Käesolev direktiiv ei lähe kaugemale sellest, kui on vaja selle eesmärkide saavutamiseks asutamislepingu artikli 5 kolmanda lõigu kohaselt. (10) Kooskõlas ühe liikmesriigi taotlusega ja komisjoni 23. juuli 1997. aasta otsusega 97/579/EÜ, millega moodustatakse teaduskomiteed tarbija tervishoiu ja toidu ohutuse valdkonnas, [8] loodud toidu teaduskomitee arvamusega tuleks ühenduse tasandil anda luba hüdrogeenitud polü-1-detseenile, millele direktiivi 89/107/EMÜ alusel anti luba riigi tasandil. (11) Direktiivis 95/2/EÜ loetletakse bifenüüli (E 230), ortofenüülfenooli (E 231) ja naatriumortofenüülfenooli (E 232) tsitrusviljades ja nende pinnal kasutatavate säilitusainetena. Nõukogu 15. juuli 1991. aasta direktiivis 91/414/EMÜ taimekaitsevahendite turuleviimise kohta [9] kuuluvad need taimekaitsevahendite määratluse alla. Seetõttu ei kuulu need enam direktiivi 95/2/EÜ reguleerimisalasse. Liikmesriigid ja komisjon peaksid võtma kõiki võimalikke meetmeid, tagamaks et kõnealuste ainete osas ei oleks õiguslikku vaakumit. Luba viia kõnesolevad ained turule taimekaitsevahenditena tuleks anda võimalikult kiiresti. (12) Toidu teaduskomitee märkis 4. aprillil 2003, et p-hüdroksübensoehappe alküülestrite (E 214–E 219) ja nende naatriumsoolade ajutine aktsepteeritav päevadoos tuleks tühistada, kui manustamise ja toksilisuse kohta ei esitata täiendavaid andmeid. (13) Seetõttu tuleks direktiivi 95/2/EÜ vastavalt muuta. (14) Nõukogu 27. juuni 1967. aasta direktiivis 67/427/EMÜ tsitrusviljade pinnatöötlusel teatavate säilitusainete kasutamise kohta ning tsitrusviljades ning nende pinnal säilitusainete kvalitatiivse ja kvantitatiivse analüüsi kontrollimeetmete kohta [10] sätestatakse tsitrusviljades ja nende pinnal kasutatavate säilitusainete kontrolli meetmed. Et direktiiviga 95/2/EÜ ei lubata kasutada kõnealuseid säilitusaineid tsitrusviljades, on vaja direktiiv 67/427/EMÜ kehtetuks tunnistada. (15) Toidu teaduskomiteega on konsulteeritud enne rahva tervist mõjutada võivate sätete vastuvõtmist direktiivi 89/107/EMÜ artikli 6 kohaselt, ON VASTU VÕTNUD KÄESOLEVA DIREKTIIVI: Artikkel 1 Direktiivi 95/2/EÜ muudetakse järgmiselt. 1. Artikli 1 lõike 3 punkt v asendatakse järgmisega: "v) stabilisaatorid – ained, mis võimaldavad säilitada toidu füüsikalis-keemilist olekut; stabilisaatorite hulka kuuluvad ained, mis võimaldavad säilitada kahe või enama segunematu aine ühtlast dispergeerumist toiduaines ning toiduaine värvust stabiliseerivad, säilitavad või tugevdavad ained, samuti ained, mis suurendavad toidu sidumisvõimet, k.a proteiinidevaheliste võrkstruktuuride teket, mis võimaldab siduda toidu osi taastatud toiduks;". 2. Artiklit 3 muudetakse järgmiselt: a) lõige 1 asendatakse järgmisega: "1. Lisaainesisaldus on lubatud: a) liittoiduaines (välja arvatud artikli 2 lõikes 3 nimetatud toiduained) selle ühes koostisaines lubatud määral; b) toiduaines, millele on lisatud lõhna- ja maitseainet, kõnealuses lõhna- ja maitseaines käesoleva direktiiviga lubatud määral ning mis on kandunud üle toiduainele lõhna- ja maitseaine kaudu, tingimusel et lisaainel ei ole tehnoloogilist funktsiooni lõplikus toiduaines; või c) kui toiduaine on ette nähtud ainult liittoiduaine valmistamiseks ja sellisel määral, et see liittoiduaine vastaks käesoleva direktiivi sätetele."; b) lisatakse järgmine lõige: "3. Lõhna- ja maitseainete lisaainesisaldust piiratakse miinimumini, mis võimaldab tagada lõhna- ja maitseainete ohutuse ja kvaliteedi ning hõlbustab nende ladustamist. Lisaks ei tohi lõhna- ja maitseainete lisaainesisaldus eksitada tarbijaid ega ohustada nende tervist. Kui lisaainel on toiduaines lõhna- ja maitseainete lisamise tõttu tehnoloogiline funktsioon, käsitletakse seda toiduaine lisaainena, mitte lõhna- ja maitseaine lisaainena.". 3. Lisasid muudetakse käesoleva direktiivi lisas sätestatu kohaselt. Artikkel 2 1. Komisjon ja Euroopa Toiduohutusamet vaatavad läbi lisaainete E 214– E 219 kasutamise tingimused enne 1. juulit 2004. 2. Komisjon esitab enne 27. jaanuari 2006 Euroopa Parlamendile ja nõukogule aruande lisaainete ümberhindamise edenemise kohta. Kõnealusel ümberhindamisel keskendutakse eelkõige lisaainetele E 432–E 436 (polüsorbaadid) ning lisaainetele E 252 (nitraadid), E 249 ja E 250 (nitritid). Artikkel 3 Direktiiv 67/427/EMÜ tunnistatakse kehtetuks. Artikkel 4 1. Liikmesriigid jõustavad käesoleva direktiivi järgimiseks vajalikud õigus- ja haldusnormid, et: - lubada käesolevale direktiivile vastavate toodetega kauplemist ja nende kasutamist hiljemalt alates 27. juulist 2005, - keelata hiljemalt 27. jaanuaril 2006 käesolevale direktiivile mittevastavate toodetega kauplemine ja nende kasutamine; enne nimetatud kuupäeva turule viidud või märgistatud tooteid, mis ei vasta käesolevale direktiivile, võib siiski turustada kuni varude ammendumiseni. Liikmesriigid teatavad nendest viivitamata komisjonile. 2. Kui liikmesriigid need meetmed vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid. Artikkel 5 Käesolev direktiiv jõustub Euroopa Liidu Teatajas avaldamise päeval. Artikkel 6 Käesolev direktiiv on adresseeritud liikmesriikidele. Brüssel, 22. detsember 2003 Euroopa Parlamendi nimel president P. Cox Nõukogu nimel eesistuja A. Matteoli [1] ELT C 208, 3.9.2003, lk 30. [2] Euroopa Parlamendi 3. juuli 2003. aasta arvamus (Euroopa Liidu Teatajas seni avaldamata) ja nõukogu 1. detsembri 2003. aasta otsus. [3] EÜT L 40, 11.2.1989, lk 27. Direktiivi on muudetud Euroopa Parlamendi ja nõukogu direktiiviga 94/34/EÜ (EÜT L 237, 10.9.1994, lk 1). [4] EÜT L 61, 18.3.1995, lk 1. Direktiivi on viimati muudetud direktiiviga 2003/52/EÜ (ELT L 178, 17.7.2003, lk 23). [5] EÜT L 184, 15.7.1988, lk 61. Direktiivi on muudetud komisjoni direktiiviga 91/71/EMÜ (EÜT L 42, 15.2.1991, lk 25). [6] EÜT L 31, 1.2.2002, lk 1. Määrust on muudetud määrusega (EÜ) nr 1642/2003 (ELT L 245, 29.9.2003, lk 4). [7] EÜT L 109, 6.5.2000, lk 29. Direktiivi on viimati muudetud direktiiviga 2003/89/EÜ (ELT L 308, 25.11.2003, lk 15). [8] EÜT L 237, 28.8.1997, lk 18. Otsust on muudetud otsusega 2000/443/EÜ (EÜT L 179, 18.7.2000, lk 13). [9] EÜT L 230, 19.8.1991, lk 1. Direktiivi on viimati muudetud määrusega (EÜ) nr 806/2003 (ELT L 122, 16.5.2003, lk 1). [10] EÜT 148, 11.7.1967, lk 1. -------------------------------------------------- LISA Direktiivi 95/2/EÜ lisasid muudetakse järgmiselt: 1) I lisas: a) märkus 2 asendatakse järgmisega: "2. Numbrite E 407, E 407a ja E 440 all loetletud aineid võib standardida suhkrutega tingimusel, et lisaks numbrile ja nimetusele seda ka märgitakse."; b) lisaainete loetelus: - kogu kanne "E 170" asendatakse kandega "E 170 Kaltsiumkarbonaat", - numbri E 466 alla lisatakse nimetus "Naatriumkarboksümetüültselluloos", - numbri E 469 alla lisatakse nimetus "Ensümaatiliselt hüdrolüüsitud naatriumkarboksümetüültselluloos"; 2) II lisas: a) nimetus "E 170 Kaltsiumkarbonaadid" asendatakse kogu tekstis nimetusega "E 170 Kaltsiumkarbonaat"; b) lisaainete ja piirnormide loetellu lisatakse kande "Kakao- ja šokolaaditooted, nagu on määratletud direktiivis 2000/36/EÜ" kohta järgmine tekst: | "E 472cRasvhapete mono- ja diglütseriidide ning sidrunhappe estrid | quantum satis" | c) lisaainete ja piirmäärade loetellu lisatakse kande "Külmutatud ja sügavkülmutatud töötlemata puu- ja köögivili; pakendatud, külmutatud tarbimisvalmis töötlemata puu- ja köögivili ning pakendatud kooritud töötlemata kartul" kohta järgmine tekst: | "E 296Õunhape | quantum satis (ainult kooritud kartulites)" | d) lisaainete ja piirnormide loetellu lisatakse kande "Puuviljakompott" kohta järgmine tekst: | "E 440PektiinE 509Kaltsiumkloriid | quantum satis (ainult puuviljakompotis, mis ei sisalda õunu)" | e) lisaainete ja piirnormide loetellu lisatakse kande "Mozzarella ja vadakujuust" kohta järgmine tekst: | "E 460iiPulbertselluloos | quantum satis (ainult riivitud ja viilutatud juustus)" | f) lisa lõppu lisatakse järgmised read: "Kõrgkuumutatud kitsepiim | E 331Naatriumtsitraadid | 4 g/l | Kastanid vedelikus | E 410JaanileivapuujahuE 412GuarkummiE 415Ksantaankummi | quantum satis" | 3) III lisas: A. A osa muudetakse järgmiselt: a) kirjeldus "Osaliselt küpsetatud, eelnevalt pakitud, jaemüügiks ettenähtud pagaritooted" asendatakse järgmisega: "osaliselt küpsetatud, eelnevalt pakitud, jaemüügiks ettenähtud pagaritooted ja vähendatud energiasisaldusega, jaemüügiks ettenähtud leib"; b) käesoleva osa lõppu lisatakse järgmised read: "Keedetud vähisabad ning marineeritud ja keedetud limused, eelnevalt pakitud | 2000 | | | | | | Lõhna- ja maitseained | | | | 1500" | | | B. C osa muudetakse järgmiselt: a) jäetakse välja järgmised read: "E 230 | Bifenüül, difenüül | Tsitrusviljade pinnatöötlus | 70 mg/kg | E 231 | Ortofenüülfenool | Tsitrusviljade pinnatöötlus | 12 mg/kg üksinda või seguna väljendatuna ortofenüülfenoolina | E 232 | Naatriumortofenüülfenool | b) numbri E 1105 alla lisatakse järgmine kanne: | | ""Vein kooskõlas määrusega (EÜ) nr 1493/1999ja selle rakendusmäärusega (EÜ) nr 1622/2000" | Pro memoria | C. D osa muudetakse järgmiselt: a) käesoleva osa lõppu lisatakse järgmised toiduained ja piirnormid: "E 310 | Propüülgallaat | Eeterlikud õlid | 1000 mg/kg (gallaadid ja butüülhüdroksüanisool, üksikult või seguna) | E 311 | Oktüülgallaat | E 312 | Dodetsüülgallaat | E 320 | Butüülhüdroksüanisool | Lõhna- ja maitseained, v.a eeterlikud õlid | 100 mg/kg (gallaadid, üksikult või seguna) või 200 mg/kg (butüülhüdroksüanisool)" | b) lisaaineid E 315 ja E 316 käsitlevas toiduainete loetelus asendatakse nimetus "Poolkonserveeritud ja konserveeritud lihatooted" asendatakse järgmisega: "Soolatud ja konserveeritud lihatooted"; 4) IV lisas: a) E 338–E 452 puhul lisatakse järgmised toiduained ja piirnorm: | | "Lõhna- ja maitseained | 40 g/kg" | b) E 338–E 452 puhul jäetakse välja järgmised toiduained ja piirnorm: | | "Õuna- ja pirnisiider | 2 g/l" | c) E 416 puhul lisatakse järgmised toiduained ja piirnorm: | | "Lõhna- ja maitseained | 50 g/kg" | d) E 432–E 436 puhul lisatakse järgmised toiduained ja piirnormid: | | "Lõhna- ja maitseained, v.a vedelad suitsutusained ning vürtside õlivaikudel põhinevad lõhna- ja maitseained | 10 g/kg | | | Vedelaid suitsutusaineid ning vürtside õlivaikudel põhinevaid lõhna- ja maitseaineid sisaldavad toiduained | 1 g/kg | e) E 444 puhul lisatakse järgmised toiduained ja piirnorm: | | "Lõhna- ja maitseainetega hägused piiritusjoogid, mille alkoholisisaldus on alla 15 mahuprotsendi | 300 mg/l" | f) lisaaineid E 535–E 538 käsitleva toiduainete ja piirnormide loetelu lõppu lisatakse järgmine kanne E 551: "E 551 | Ränidioksiid | Lõhna- ja maitseained | 50 g/kg" | g) E 900 puhul lisatakse järgmised toiduained ja piirnorm: | | "Lõhna- ja maitseained | 10 mg/kg" | h) lisaaineid E 901– E 904 käsitlevate toiduainete ja piirnormide loetelust jäetakse välja kanne "E 903 Karnaubavaha" ja kande "E 904 šellak" järele lisatakse järgmine kanne: "E 903 | Karnaubavaha | Ainult glaseerainetena: | | —kondiitritooted (sh šokolaad) | 500 mg/kg | 1200 mg/kg (ainult närimiskummis) | —väikesed šokolaadiga kaetud valikpagaritooted | 200 mg/kg | —suupisted | 200 mg/kg | —pähklid | 002 mg/kg | —kohvioad | 200 mg/kg | —dieettoidulisandid | 200 mg/kg | —värsked tsitrusviljad, melonid, õunad, pirnid, virsikud ja ananassid (ainult pinnatöötlus) | 200 mg/kg" | i) E 459 puhul lisatakse järgmine toiduained ja piirnormid: | | "Kapseldatud lõhna- ja maitseained: | | | | —lõhna- ja maitseainetega tees ning pulbrilistes valmisjookides | 500 mg/l | | | —lõhna- ja maitseainetega suupistetes | 1 g/kg kasutamisvalmis või tootja juhiste järgi taastatavates toiduainetes" | j) lisa lõppu lisatakse järgmised read: "E 907 | Hüdrogeenitud polü-1-detseen | Glaseerainena järgmiste toiduainete puhul: | | —suhkrukondiitritooted | 2 g/kg | —kuivatatud puuviljad | 2 g/kg | E 1505 | Trietüültsitraat | Lõhna- ja maitseained | 3 g/kg eri allikatest kasutamisvalmis või tootja juhiste järgi taastatavates toiduainetes; üksikult või seguna. Jookide puhul on E 1520 piirnorm 1 g/l. | E 1517 | Glütserüüldiatsetaat (diatsetiin) | E 1518 | Glütserüültriatsetaat (triatsetiin) | E 1520 | Propaan-1,2-diool (propüleenglükool) | E 1519 | bensüülalkohol | Lõhna- ja maitseained järgmiste toodete jaoks: | | —liköörid, aromatiseeritud veinid, aromatiseeritud veini põhjal valmistatud joogid ja aromatiseeritud veinitoodete kokteilid | 100 mg/l | —kondiitritooted, sh šokolaad ja valikpagaritooted | 250 mg/kg eri allikatest kasutamisvalmis või tootja juhiste järgi taastatavates toiduainetes" | 5) V lisas: a) lisa lõppu lisatakse järgmine rida: "E 555 | Kaaliumalumiiniumsilikaat | Titaandioksiidis (E 171) ning raudoksiidides ja –hüdroksiidides (E 172) (maksimaalselt 90 % värvpigmendist)" | b) numbri E 468 juurde lisatakse nimetus "Võrkstruktuuriga naatriumkarboksümetüültselluloos"; 6) VI lisas: a) sissejuhatava märkuse esimese lõigu järele lisatakse järgmine lõik: "Imiku piimasegud, võõrutustoidud ja väikelapsetoidud võivad sisaldada naatriumoktenüülsuktsinaattärklist (E 1450) seetõttu, et neile on lisatud vitamiinipreparaate või poolküllastumata rasvahappepreparaate. Kasutusvalmis toode võib sisaldada kuni 100 mg/kg vitamiinipreparaatidest pärinevat ja 1000 mg/kg poolküllastumata rasvhappepreparaatidest pärinevat lisaainet E 1450."; b) 4. osas: - pealkiri asendatakse järgmisega: "MEDITSIINILISEKS ERIOTSTARBEKS MÕELDUD IMIKU- JA VÄIKELAPSETOITUDES LUBATUD LISAAINED VASTAVALT DIREKTIIVILE 1999/21/EÜ [5] - tabelisse lisatakse järgmine kanne: "E 472c | Rasvhapete mono- ja diglütseriidide ning sidrunhappe estrid | 7,5 g/l pulbrina müüdavas tootes | Sünnist alates | 9 g/l vedelikuna müüdavas tootes" | [5] Komisjoni 25. märtsi 1999. aasta direktiiv 1999/21/EÜ meditsiiniliseks eriotstarbeks mõeldud dieettoitude kohta (EÜT L 91, 7.4.1999, lk 29)." --------------------------------------------------